Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 846/14/3306	Považská Bystrica, 22.12.2014
EEČ : 2-26-186-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol ako otec mal. XXXXX, nar. XXXXX povinný podľa Zákona o rodine, ako aj podľa rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX, prispievať na jeho výživu najskôr po 50,- € mesačne, vždy do 15. dňa v mesiaci, neskôr, počnúc mesiacom júl roku 2014, bol povinný prispievať na výživu dieťaťa na základe rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX po 75,- € mesačne, vždy ku 1. dňu v mesiaci, do rúk matky dieťaťa XXXXX, bytom XXXXX okres XXXXX túto povinnosť neplnil takmer vôbec, a to ani v mieste bydliska dieťaťa, ani na inom mieste a úmyselne sa je vyhýbal tak, že aj keď bol v kritickom období zamestnaný v s. r. o. XXXXX od 20.01.2014, pre absencie s ním zamestnávateľ rozviazal pracovný pomer dňom 24.03.2014, pričom jeho mesačný zárobok bol vo výške 479,- €, ale vyživovaciu povinnosť zamestnávateľovi nenahlásil, následne na príslušnom úrade práce evidovaný nebol, dávky a príspevky v hmotnej núdzi nepoberal, dávky vyplácané sociálnou poisťovňou nepoberal, ani nepodnikal, počas ktirického obdobia prispel na výživu dieťaťa len sumou vo výške 170,- €, čím mu za obdobie od marca roku 2014 najmenej do konca novembra roku 2014 vznikol dlh na výživnom vo výške 405,- €, pričom tohto skutku sa dopustil napriek tomu, že bol trestným rozkazom Okresného súdu XXXXX sp. zn. XXXXX zo dňa XXXXX právoplatným dňom XXXXX, uznaný vinným zo spáchania prečinu zanedbania povinnej výživy podľa § 207 ods. 2 Tr. zák., za ktorý mu bol uložený trest odňatia slobody v trvaní 8 mesiacov s podmienečným odkladom na skúšobnú dobu 18 mesiacov.

lebo zanikla trestnosť činu tým, že obv. XXXXX vyživovaciu povinnosť voči oprávnenej XXXXX dodatočne splnil v celom rozsahu a trestný čin nemal trvalo nepriaznivé následky 

Odôvodnenie:
	Uznesením vyšetrovateľa OR PZ, Odboru kriminálnej polície Pov. Bystrica sp. zn. ORP-XXXXX zo dňa XXXXX bolo začaté trestné stíhania a uznesením zo dňa XXXXX bolo vznesené obvinenie XXXXX, pre prečin zanedbania povinnej výživy podľa § 207 ods. 2, ods. 3 písm. c/ Tr. zák., ktorého sa mal dopustiť, podľa tohto rozhodnutia, na tom skutkovom základe, že hoci bol ako otec mal. XXXXX, nar. XXXXX povinný podľa Zákona o rodine, ako aj podľa rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX, prispievať na jeho výživu najskôr po 50,- € mesačne, vždy do 15. dňa v mesiaci, neskôr, počnúc mesiacom júl roku 2014, bol povinný prispievať na výživu dieťaťa na základe rozsudku Okresného súdu XXXXX sp. zn. XXXXX zo dňa XXXXX, právoplatného dňom XXXXX po 75,- € mesačne, vždy ku 1. dňu v mesiaci, do rúk matky dieťaťa XXXXX, bytom XXXXX, okres XXXXX túto povinnosť neplnil takmer vôbec, a to ani v mieste bydliska dieťaťa, ani na inom mieste a úmyselne sa je vyhýbal tak, že aj keď bol v kritickom období zamestnaný v s. r. o. XXXXX od 20.01.2014, pre absencie s ním zamestnávateľ rozviazal pracovný pomer dňom 24.03.2014, pričom jeho mesačný zárobok bol vo výške 479,- €, ale vyživovaciu povinnosť zamestnávateľovi nenahlásil, následne na príslušnom úrade práce evidovaný nebol, dávky a príspevky v hmotnej núdzi nepoberal, dávky vyplácané sociálnou poisťovňou nepoberal, ani nepodnikal, počas ktirického obdobia prispel na výživu dieťaťa len v mesiaci apríl 2014 vo výške 50,- €, v mesiaci september 2014 vo výške 60,- €  a v mesiaci október 2014 opäť vo výške 60,- €, teda spolu 170,- €, čím mu za obdobie od marca roku 2014 najmenej do konca novembra roku 2014 vznikol dlh na výživnom vo výške 405,- €, pričom tohto skutku sa dopustil napriek tomu, že bol trestným rozkazom Okresného súdu XXXXX sp. zn. XXXXX zo dňa XXXXX, právoplatného dňom XXXXX uznaný vinným zo spáchania prečinu zanedbania povinnej výživy podľa § 207 ods. 2 Tr. zák., za ktorý mu bol uložený trest odňatia slobody v trvaní 8 mesiacov s podmienečným odkladom na skúšobnú dobu 18 mesiacov.

Po skončení prípravného konania mi vyšetrovateľ PZ predložil vyšetrovací spis ČVS:ORP-XXXXX ktorý sa na vec vzťahuje, dňa 09.12.2014 s návrhom na zastavenie trestného stíhania pre horeuvedený trestný čin voči obv. XXXXX z dôvodu účinnej ľútosti. 

Preskúmala som vyšetrovací materiál  a zistila som, že návrh vyšetrovateľa PZ je dôvodný. 

Z vyšetrovacieho spisu je zrejmé, že obv. XXXXX skutočne neplatil výživné od marca roku 2014, tak ako to bolo uvedené v uznesení o vznesení obvinenia. 

Trestné oznámenie vo veci podala matka dieťaťa XXXXX, ktorá bola neskôr vypočutá ako svedok a poškodená osoba, naposledy v tomto procesnom postavení dňa 01.12.2014. Vo svojich výpovediach uvádzala, že obv. XXXXX sa o dieťa nezaujímal, výživné neplatil počas kritickej doby, ale do konca mesiaca február roku 2014 mal výživné uhradené. Od marca roku 2014 prestal obv. XXXXX prispievať na mal. XXXXX, v mesiaci apríl roku 2014 zaplatil 50,- €, neskôr obdržala aj ďalšie finančné prostriedky z titulu výživného, nakoniec uhradil dlh na výživnom od marca až do konca novembra roku 2014. Za celé kritické obdobie 9 mesiacov mal zaplatiť 575,- €, pretože najskôr bolo rozsudkom Okresného súdu XXXXX sp. zn. XXXXX zo dňa XXXXX právoplatného dňom XXXXX určené, že má prispieva na dieťa po 50,- €, neskôr na základe rozsudku toho istého súdu sp. zn. XXXXX zo dňa XXXXX právoplatného dňom XXXXX mal prispievať po 75,- € mesačne, počnúc mesiacom júl 2014.

XXXXX uviedla, že v mesiaci apríl 2014 obdržala od obvineného sumu 50,- € titulom výživného, v septembri 2014 otec dieťaťa zaplatil 60,- €, v mesiaci október roku 2014 znovu 60,- € z tohto titulu a nakoniec v mesiaci november roku 2014 obv. XXXXX zaplatil 450,- €. Poviný a otec dieťaťa teda celkom zaplatil 620,- €, čím uhradil výťivné od marca 2014 až do konca novembra 2014. Svedkyňa a matka dieťaťa dodala, že neplatenie výživného nemalo trvalo nepriaznivé následky na dieťa.

Obv. XXXXX bol vypočutý vyšetrovateľom PZ dňa 27.11.2014. Doznal, že neplatil výživné tak, ako mu to určil súd, mal vedomosť o tom, že výživné na mal. XXXXX bolo zvýšené zo sumy 50,- € mesačne na sumu 75,- € mesačne. Priznal, že pracoval v s. r. o. XXXXX XXXXX, kde dosahoval zárobok, z ktorého platiť mohol výživné, neskôr, keď bol pracovný pomer ukončený, nemal stály finančný príjem, pracoval len ako brigádnik, zo zarobených peňazí na výživu dieťaťa neposielal najskôr vôbec, neskôr dlh na výživnom doplatil. Svoje konanie oľutoval.  

Spisový materiál ďalej obsahuje rozsudok o výživnom Okresného súdu XXXXX XXXXX sp. zn. XXXXX zo dňa XXXXX ktorý nadobudol dňa XXXXX ďalší rozsudok o výživnom toho istého súdu sp. zn. XXXXX zo dňa XXXXX právoplatného dňom XXXXX, ktorým bolo výživné zvýšené zo sumy 50,- € na sumu 75,- € mesačne. Ďalej vyšetrovací spis obsahuje trestný rozkaz Okresného súdu XXXXX sp. zn. XXXXX zo dňa 16.01.2014, právoplatný dňom XXXXX, ktorým bol obv. XXXXX uznaný vinným pre prečin zanedbania povinnej výživy podľa § 207 ods. 2 Tr. zák., za ktorý mu bol uložený trest odňatia slobody v trvaní 8 mesiacov s podmienenčým odkladom na 18 mesiacov, rodný list dieťaťa, správy z úradu práce, sociálnej poisťovne, okresného úradu, všeto inštitúcie z okresu XXXXX a správy od zamestnávateľa obv. XXXXX, záznam z priestupkového registra a odpis z registra trestov.

Obv. XXXXX bol naposledy evidovaný na Úrade práce, soc. vecí a rodiny XXXXX XXXXX od 20.03.2013 do 23.04.2013, kedy bol vyradený pre nespoluprácu, ďalšia evidencia na tejto inštitúcii v jeho prípade nie je zaregistrovaná, dávky a príspevky v hmotnej núdzi nepoberal, v kritickom období nebol prihlásený do registra poistencov Sociálnej poisťovne pob. XXXXX nepodnikal, čo je zrejmé zo správy Okresného úradu XXXXX bol zamestnaný v s. r. o. XXXXX XXXXX od 20.01.2014 do 24.03.2014, pracovný pomer bol ukončený pre absencie obvineného,, pričom jeho priemerná mzda bola vo výške 479,- €. Vyšetrovací spis ďalej obsahuje fotokópie poštových poukážok č. 8023 zo dňa 03.04.2014, ktorou uhradil titulom výživného 50,- €, č. 12086 zo dňa 26.09.2014, ktorou uhradil titulom výživného 60,- €, č. 21447 zo dňa 20.10.2014, ktorou uhradil 60,- € a č. 13028 zo dňa 24.11.2014, ktorou uhradil  titulom výživného 450,- €, teda spolu zaplatil 620,- €.

Podľa § 86 ods. 1 písm. a/ Tr. zák. trestnosť trestného činu, zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé  následky a  páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, jeho prečin nemal trvalo nepriaznivé následky na oprávnenú osobu, čím využil ustanovenie o účinnej ľútosti, bolo možné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Vašutová
prokurátorka